open-index/open-wikipedia-markdown huggingface dataset:
פיט גיינור

**פיטר תומאס גיינור** (באנגלית: **Peter Thomas Gaynor**; נולד ב-1958) הוא פקיד ממשל אמריקאי ולשעבר איש חיל הנחתים, שכיהן כמזכיר ביטחון המולדת של ארצות הברית בפועל, כמו גם כמנהל הסוכנות הפדרלית לניהול מצבי חירום (FEMA).

## ביוגרפיה
גיינור נולד בווריק שברוד איילנד, בשנת 1958. בשנים 1982–1984 למד במכללה הקהילתית של רוד איילנד, ולאחר מכן החל ללמוד לימודי תואר ראשון בהיסטוריה במכללת רוד איילנד בשנים 1984–1986. בעת שירותו הצבאי בחיל הנחתים של ארצות הברית, השלים ב-2001 לימודי תואר שני בביטחון לאומי ובלימודים אסטרטגיים במכללת המלחמה של הצי. בשנת 2013 היה למוסמך אוניברסיטה מטעם בית הספר של הצי ללימודים מתקדמים במסגרת תוכנית המנהיגים הביצועיים של צי ארצות הברית.

במשך 26 שנה שירת בחיל הנחתים, ופרש משירות פעיל בדרגת לוטננט קולונל. במהלך שירותו, היה קצין ההנהלה האחראי על אבטחת קמפ דייוויד, ובפיגועי 11 בספטמבר היה ראש התוכניות, המדיניות והמבצעים של מטות חיל הנחתים. כמו כן, הוא הוצב באל-אנבאר שבעיראק עם חיל המשולח הראשון של הנחתים, שם ריכז פעולות לחימה עבור כוחות נחתים רב-לאומיים. ממרץ 2008 ועד דצמבר 2014 היה גיינור מנהל הסוכנות לניהול מצבי חירום והמשרד לביטחון המולדת של עיריית פרובידנס.

מינואר 2015 עד אוקטובר 2018 היה גיינור מנהל הסוכנות לניהול מצבי חירום של מדינת רוד איילנד. במהלך אותה תקופה, הסוכנות הגיבה למספר אסונות טבע קטנים וגדולים, כולל אסון אחד שהוכרז כ"נשיאותי" ולפחות שבעה אסונות פדרליים פעילים שהיו קיימים תחת ניהולו. גיינור פיקח על מאמצי התגובה וההחלמה לסופות שלגים, שיטפונות, סופות טרופיות ומצבי חירום בבריאות הציבור.

ב-11 באוקטובר 2018 אישר הסנאט של ארצות הברית את מיוניו לסגן מנהל הסוכנות הפדרלית לניהול מצבי חירום. ב-8 במרץ 2019, כאשר מנהל הסוכנות ברוק לונג שב למגזר הפרטי, הפך גיינור למנהל הסוכנות בפועל. גיינור היה אחראי על מאמצי ההחלמה של הסוכנות לאסונות רבים, כולל שריפות היער בקליפורניה, התפרצויות טורנדו, סופות קשות, שיטפונות במערב התיכון ורעידות האדמה בפוארטו ריקו. ב-14 בינואר 2020 אישר הסנאט את מינויו של גיינור למנהל הסוכנות ברוב של 81 מול 8. כעבור יומיים הושבע לתפקידו.

ב-12 בינואר 2021 התפטר צ'אד וולף לאחר 14 חודשים כמזכיר ביטחון המולדת של ארצות הברית בפועל. גיינור מיד לאחר מכן החל לכהן כמזכיר המחלקה לביטחון המולדת בפועל. לאחר מספר ימים הוחלף על ידי דייוויד פקוסקה על ידי הנשיא החדש ג'ו ביידן.

## קישורים חיצוניים

* ביוגרפיה רשמית, באתר הסוכנות הפדרלית לניהול מצבי חירום 

## הערות שוליים

קטגוריה:קצינים וחוגרים בחיל הנחתים של ארצות הברית
קטגוריה:חברי הקבינט של ארצות הברית בממשל דונלד טראמפ הראשון
קטגוריה:מזכירי ביטחון המולדת של ארצות הברית
קטגוריה:בוגרי מכללת המלחמה של הצי
קטגוריה:בוגרי בית הספר של הצי ללימודים מתקדמים
קטגוריה:בוגרי האוניברסיטה לביטחון לאומי
קטגוריה:נשיאות דונלד טראמפ הראשונה: אישים
קטגוריה:אמריקאים ילידי רוד איילנד
קטגוריה:ווריק (רוד איילנד): אישים
קטגוריה:אמריקאים שנולדו ב-1958
בריאן ורנל

**בריאן ורנל** (באנגלית: **Brian Vernel**; נולד ב-29 בדצמבר 1990) הוא שחקן קולנוע וטלוויזיה סקוטי.

## ביוגרפיה
ורנל למד באקדמיה סנט מונגו בברידג'טון לפני שלמד בקונסרבטוריון המלכותי של סקוטלנד (לשעבר האקדמיה המלכותית הסקוטית למוזיקה ודרמה) לאחר שלמד קורס יסודות באומנות באוניברסיטת גלאזגו.

## קריירה
הוא שיחק את התפקיד של בלה-טיק בסרט מלחמת הכוכבים – פרק 7: הכוח מתעורר משנת 2015. ובסדרת הטלוויזיה "הממלכה האחרונה" אתה אודה הצעיר ובסדרת הטלוויזיה "כנופיות לונדון". בשנת 2022 שיחק במיני סדרת הטלוויזיה סוסים איטיים.

## פילמוגרפיה
### טלוויזיה

### קולנוע

## תיאטרון
* **[[השחף]]** (2017) מגלם את קונסטנטין בתיאטרון ליריק (האמרסמית')
* **ברברים** (2015) משחק את פול בתיאטרון יאנג ויק
* **הסטטיק** (2012) משחק את ספארקי, אדינבורו - מועמד לשחקן הטוב ביותר לפרסי הבמה על מצוינות המשחק בפסטיבל הפרינג' של אדינבורו
* **[[מקבת']]** (2012) משחק מקבת' בקונסרבטוריון המלכותי בסקוטלנד

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בוגרי הקונסרבטוריון המלכותי של סקוטלנד
קטגוריה:סקוטים שנולדו ב-1990
בית המשפט המחוזי בתל אביב

**בית המשפט המחוזי בתל אביב** הוא בית המשפט המחוזי של מחוז תל אביב.  בית המשפט הוקם על ידי ממשלת המנדט, והמשיך לפעול עם הקמתה של מדינת ישראל. זהו הגדול מבין בתי המשפט המחוזיים בישראל. הנשיא הנוכחי של בית המשפט הוא השופט גלעד נויטל.

## היסטוריה

עם הקמתו שכן בית המשפט המחוזי בתל אביב ברחוב יהודה הלוי. בשנת 1950 עבר לדרך יפו, לבניין שבתקופת המנדט שימש את הבולשת הבריטית ביפו. 

בשנת 1966 עבר בית המשפט המחוזי בתל אביב למבנה חדש שנבנה ברחוב ויצמן 1 בתל אביב. באוקטובר 2014 עבר בית המשפט להיכל המשפט תל אביב, שהוקם מצפון למבנה הקודם. 

עד לשנת 2008 שירת בית המשפט המחוזי בתל אביב גם את מחוז המרכז. בשנה זו הוקם בית המשפט המחוזי מרכז כבית המשפט המחוזי של מחוז המרכז.

## קישורים חיצוניים

* בית המשפט המחוזי - תל אביב, באתר הרשות השופטת

## הערות שוליים

*
קטגוריה:מחוז תל אביב
בית המשפט המחוזי בירושלים

**בית המשפט המחוזי בירושלים** הוא בית המשפט המחוזי של מחוז ירושלים. בית המשפט הוקם על ידי ממשלת המנדט, והמשיך לפעול עם הקמתה של מדינת ישראל.

לאחר מלחמת ששת הימים התמקם בית המשפט במבנה בית המשפט לערעורים הירדני, שישב ברחוב צלאח א-דין בירושלים המזרחית.

לפי  לחוק יסוד: הממשלה, כתב אישום נגד ראש הממשלה יוגש בידי היועץ המשפטי לממשלה לבית המשפט המחוזי בירושלים.

הנשיא הנוכחי של בית המשפט הוא השופט משה סובל.

## משפטים בולטים

בשנים 1954–1955 שפט נשיא בית המשפט המחוזי בירושלים, בנימין הלוי, במשפט "מדינת ישראל נגד מלכיאל גרינוולד", הידוע יותר כמשפט קסטנר. משפט דיבה זה הפך לבירור רחב יריעה של שואת יהודי הונגריה. בפסק-דינו, שזיכה את גרינוולד מרוב הסעיפים, כתב כי ישראל קסטנר "מכר את נפשו לשטן", משפט שעורר מחלוקת רבה. קסטנר נרצח יותר מאוחר, ובית-המשפט העליון הפך את החלטת השופט הלוי ברוב קולות (שלושה כנגד שניים).

250px|ממוזער|שמאל|משפט אייכמן
בשנת 1961 נערך בבית משפט זה, שלצורך המשפט ישב ב"בית העם" בירושלים, המשפט המפורסם בתולדות המדינה, שזכה להד עולמי, משפט אייכמן, שבו נגזר עונש מוות על הפושע הנאצי אדולף אייכמן.

בשנים 1987–1988 התנהל בבית המשפט, שלצורך המשפט ישב בבנייני האומה, משפטו של איוואן דמיאניוק שהואשם בהיותו תליין במחנה ההשמדה טרבלינקה שבסיומו הורשע ונידון למוות. בשנת 1993 הוא זוכה מחמת הספק בערעור בבית המשפט העליון.

בשנת 2009 החל בבית משפט זה משפטו של אהוד אולמרט, ראש ממשלת ישראל לשעבר, באשמת קבלת דבר במרמה בנסיבות מחמירות, לקיחת שוחד, מרמה, הפרת אמונים ורישום כוזב במסמכי תאגיד. שבסופו הורשע בקבלת דבר במרמה בנסיבות מחמירות, ובמרמה והפרת אמונים, ונגזר עליו עונש של 8 חודשי מאסר וקנס בסך 100,000 ש"ח.

בשנת 2020 החל בבית משפט זה משפט נתניהו - משפטם של ראש ממשלת ישראל, בנימין נתניהו, ארנון מוזס ואיריס ושאול אלוביץ'.

## נשיאים

## קישורים חיצוניים
* בית המשפט המחוזי - ירושלים, באתר הרשות השופטת
* 

## הערות שוליים

*
בית המשפט המחוזי מרכז

**בית המשפט המחוזי מרכז** הוא בית המשפט המחוזי של מחוז המרכז בישראל. בית המשפט הוקם בשנת 2007, והוא הצעיר בבתי המשפט המחוזיים בישראל.

## היסטוריה
250px|ממוזער|שמאל|בית המשפט המחוזי מרכז במשכנו הזמני בפתח תקווה
בית המשפט המחוזי בתל אביב טיפל גם בעניינים המשפטיים של מחוז המרכז. במרץ 2007 החליט שר המשפטים, דניאל פרידמן, על הקמת בית המשפט המחוזי של מחוז מרכז. סגנית נשיא בית המשפט המחוזי תל אביב, הילה גרסטל, התבקשה במאי 2007, על ידי פרידמן, על דעת נשיאת בית המשפט העליון דורית ביניש, להקים את בית המשפט המחוזי מרכז ולכהן כנשיאתו הראשונה. בית המשפט המחוזי מרכז החל לפעול בספטמבר 2007 בפתח תקווה, תוך שגרסטל עורכת בעצמה את מיון והכשרת עובדיו. בשנת 2008 הוחלט שבית המשפט ישכון בלוד, ובספטמבר 2012 עבר בית המשפט למשכנו הקבוע בלוד.

## קישורים חיצוניים
* בית המשפט המחוזי - מרכז לוד, באתר הרשות השופטת

## הערות שוליים

*
קטגוריה:מחוז המרכז
בית המשפט המחוזי בחיפה

**בית המשפט המחוזי בחיפה** הוא בית המשפט המחוזי של מחוז חיפה. בית המשפט הוקם על ידי ממשלת המנדט, והמשיך לפעול עם הקמתה של מדינת ישראל. הנשיא הנוכחי של בית המשפט הוא השופט אבי לוי. 

בנוסף לפונקציות המשותפות לכל בתי המשפט המחוזיים, בית המשפט המחוזי בחיפה כולל שתי פונקציות ייחודיות, שבהן הוא פועל כבית דין ארצי: בית הדין לענייני מים ובית משפט לימאות.

בשנת 2003 עבר בית המשפט המחוזי בחיפה, יחד עם יתר בתי המשפט שפעלו בחיפה, להיכל המשפט חיפה.

קודם הקמת בית המשפט המחוזי בנצרת כלל תחום השיפוט של בית המשפט את מחוז חיפה ומחוז הצפון. הקמת בית המשפט ב־1968 הביאה לגריעת מרבית מחוז הצפון, פרט לנפת עכו, משטח שיפוטו של בית המשפט.

## קישורים חיצוניים

* בית המשפט המחוזי - חיפה, באתר הרשות השופטת

## הערות שוליים

*
קטגוריה:מחוז חיפה
בית המשפט המחוזי בנצרת

**בית המשפט המחוזי בנצרת** הוא בית המשפט המחוזי של מחוז הצפון בישראל. בית המשפט שוכן בנוף הגליל (שנקראה בעבר נצרת עילית). נשיאת בית המשפט הנוכחית היא השופטת אסתר הלמן נוסבוים.

## היסטוריה

בינואר 1949 נעשה ניסיון ראשון לפתוח בית משפט מחוזי בנצרת, שהייתה בירת הגליל בימי המנדט הבריטי. טקס פתיחת בית המשפט התקיים בינואר 1949 וכשופט בפועל שימש השופט שמש. אולם פעילות בית המשפט המחוזי בנצרת לא התמידה.

בתחילת 1955, לאור עודף בשופטים בבית המשפט המחוזי בתל אביב, נמצאה הזדמנות נוספת לפתוח את בית המשפט המחוזי בנצרת. השופט שלום קסאן הועבר לבית המשפט המחוזי בחיפה תוך העלאתו לדרגת נשיא בית המשפט המחוזי בנצרת, שפעל כסניף של בית המשפט המחוזי בחיפה. למרות הכוונה למנות שופטים נוספים, בית המשפט הופעל רק בתיקים של דן יחיד, ולאחר זמן מה נסגר. מדי פעם מסרו דוברים רשמיים שפתיחת בית משפט מחוזי נמצאת בדיונים ובית המשפט הוקם לבסוף בסוף שנת 1968. באופן זמני שוכן בית המשפט במבנה של בית ספר. כיהנו בו השופטים יוסף בהלול, י. מרגלית ומוחמד נימר אל-הווארי.

בשנת 1999 נחנך היכל המשפט נוף הגליל - נצרת, משכנם של בית משפט השלום, בית הדין האזורי לעבודה נצרת ובית המשפט המחוזי בעיר. את הבניין תכננו האדריכלים שולמית נדלר, שמואל ביקסון ומשה גיל, מבכירי האדריכלים שפעלו בישראל במחצית השנייה של המאה העשרים.

משפט בולט שנערך בבית המשפט המחוזי בנצרת הוא משפטו של רומן זדורוב, שנאשם ברצח תאיר ראדה. המשפט נערך בשנים 2007—2010, וזדורוב הורשע בו ברצח. במרץ 2013, בצעד נדיר, הורה בית המשפט העליון למחוזי לעיין בראיות ולשקול מחדש את משמעותן. בפברואר 2014 דחו שופטי בית המשפט המחוזי בנצרת את טענות ההגנה, ובכך הרשיעו שנית את זדורוב ברצח תאיר ראדה. במאי 2021 פסק המשנה לנשיאת בית המשפט העליון, חנן מלצר, כי ייערך לזדורוב משפט חוזר, ובהמשך אותה שנה החל המשפט החוזר בבית המשפט המחוזי בנצרת. במרץ 2023 זיכה בית המשפט את זדורוב ברוב דעות מאשמת רצח תאיר ראדה.


6CourtNazareth.jpg|רחבת הכניסה בחזית היכל המשפט
1CourtNazaret2.jpg|עבודות זכוכית אמנותיות שיצר עמי לוי ברחבת הכניסה להיכל המשפט
1CourtNazaret3.jpg|מבואת הכניסה
4CourtNazareth.jpg|הספרייה המשפטית


## קישורים חיצוניים

* בית המשפט המחוזי - נצרת, באתר הרשות השופטת
* מיכאל יעקובסון: סיבוב בהיכל המשפט בנצרת בתכנון האדריכלים נדלר-ביקסון-גיל, באתר 'חלון אחורי', 9 בנובמבר 2023.

## הערות שוליים

*
קטגוריה:מחוז הצפון
בית המשפט המחוזי בבאר שבע

**בית המשפט המחוזי בבאר שבע** הוא בית המשפט המחוזי של מחוז הדרום. בית המשפט שוכן בבניין "היכל המשפט" שבמרכז האזרחי בבאר שבע.

## היסטוריה
בתחילת 1954 הוחלט על הקמת בית משפט מחוזי בבאר שבע בנשיאות השופט בנימין הלוי. טקס פתיחה חגיגי של בית המשפט התקיים בתחילת אפריל 1954, אולם בית המשפט לא התמיד בפעילותו.

בסוף 1960 נחנך מבנה חדש לבית המשפט בבאר שבע ובו שני אולמות דיונים לבית המשפט המחוזי ולקראת סוף 1961 הוחלט על הקמת בית משפט מחוזי בבאר שבע, בנשיאות השופט שלמה אלקיים, שיפעל כסניף של בית המשפט המחוזי בירושלים. במרץ 1962 התפרסם שהשופט אלקיים יגיע לעיתים לאשקלון.

בראשית 1963 הוחלט להקים את בית המשפט המחוזי בבאר שבע כבית משפט עצמאי, לאור ריבוי התיקים בבית המשפט המחוזי בירושלים המגיעים מבאר שבע. בית המשפט המחוזי בבאר שבע נפתח רשמית בינואר 1965.

### נשיאים

## היכל המשפט

**היכל המשפט באר שבע** הוא המבנה המאכלס את בית המשפט. שטחו של המבנה כ-50,000 מ"ר, וצורתו במבט על כצורת ספר פתוח. המבנה תוכנן על ידי ברחנא אדריכלים ונפתח בשנת 2000. הכניסה להיכל היא ממדרחוב התקווה.

## קישורים חיצוניים
* 
* בית המשפט המחוזי - באר שבע, באתר הרשות השופטת
* היכל המשפט, באר שבע, באתר ברחנא אדריכלים ובוני ערים

## הערות שוליים

*
קטגוריה:מחוז הדרום
קטגוריה:המרכז האזרחי של באר שבע
MOSE

ממוזער| תצלום אוויר משנת 2012 של מפרץ לידו ושל אתרי העבודה בהם הוקם MOSE
[שמאל|ממוזער| [שיטפון|שיטפונות אקווה אלטה בפיאצה סן מרקו. אירוע שכיח יותר ויותר שגורם נזק ניכר והביא את הרשויות לתמוך בפרויקטים כמו MOSE]]
**MOSE** (באיטלקית: **MO**dulo **S**perimentale **E**lettromeccanico, *Experimental Electromechanical Module, ראשי תיבות של "מודול אלקטרו-מכני נסיוני")* הוא פרויקט עתיר תקציב שנועד להגן על ונציה, איטליה, ועל הלגונה הוונציאנית מהצפות. הוא החל לפעול בשנת 2021 ומאז הוא מופעל באופן תדיר למניעת הצפות בעיר. 

## תיאור הפרויקט
שמו של הפרויקט מרמז על קריעת ים סוף, שכן Mosè באיטלקית הוא משה.  

זוהי מערכת משולבת הבנויה משורות של 78 שערים ניידים המותקנים על מפרצי הלידו, מאלמוקו וקיוג'ה. בשגרה הם מלאים מים, אולם כשיש חשש להצפה המים מתרוקנים מהם, והם מתמלאים באוויר ומתרוממים מעל גובה פני הים, וכך מונעים את ההצפה ומבודדים את הלגונה הוונציאנית זמנית מן הים האדריאטי במהלך גאות אקווה אלטה.  

יחד עם אמצעים אחרים, כמו חיזוק חופי, העלאת גבעות רציפות, וסלילת הלגונה ושיפורה, MOSE נועד להגן על ונציה והלגונה מעליית מפלס המים של עד 3 מטרים.

ה"קונסורציו ונציה נואובה" אחראי על העבודה מטעם משרד התשתיות והתחבורה - רשות המים בוונציה. הבנייה החלה בו-זמנית בשנת 2003. ב-10 ביולי 2020, המבחן המלא הראשון הושלם בהצלחה, ולאחר עיכובים מרובים, חריגות בעלויות ושערוריות שונות נוספות שהביאו לכך שהפרויקט התעכב מעבר למועד הסיום ב-2018. 

ב-3 באוקטובר 2020, ה-MOSE הופעל לראשונה בעת אירוע גאות, ומנע הצפה של חלקים נמוכים בעיר (ובמיוחד פיאצה סן מרקו). ההערכות בעת בנייתו היו שיהיה צורך להפעילו בממוצע כחמש פעמים בשנה, אולם עד אפריל 2023 הוא הופעל כבר 49 פעמים. 
ממוזער|400x400 פיקסלים| מפת הלגונה הוונציאנית

## קישורים חיצוניים

* 

## הערות שוליים

קטגוריה:איטליה: מדע וטכנולוגיה
קטגוריה:הידרולוגיה
קטגוריה:ונציה: גאוגרפיה
קטגוריה:ונציה: מבנים
קטגוריה:מגה-פרויקטים
גרהרד בקנהוס

**גרהרד בקנהוס** (בגרמנית:** Gerhard Bakenhus**; 14 בדצמבר 1860 – 12 בדצמבר 1939) היה צייר גרמני.

## ביוגרפיה

### ראשית חייו
גרהרד אמיל בקנהוס בגרוסנמר ליד אולדנבורג לאביו האורג והרוכל יוהאן הרם. חוות ההורים עם החנות הקטנה הניבה הכנסה מעטה. בקנהוס שהחל להתנסות בצבעים כבר בגיל צעיר, נשלח לצייר ברסטדה לאחר שלמד בבית הספר בכפר.

בשנת 1879 סיים את חניכותו כצייר וזגג ולאחר מכן עבר להתגורר באולדנבורג. העניין שלו בציורים בגלריה של הדוכסית הגדולה הביא לכך שהוא קיבל שיעורים מהאוצר שלה, אז פגש את הצייר הצעיר ריכרד טום דיק (1862–1943), שקיבל מענק מהדוכס הגדול, והפך לחברו. בקנהוס עבר להתגורר בברלין בעקבות חברו בשנת 1880 והמשיך להשתכר מעבודות מזדמנות, כולל כצייר מהיר בתצוגות מגוונות, צייר דקורטיבי, צייר בית וצלם. בערב למד בבית הספר לאומנויות ומלאכה. בשנת 1888, עם מלגת הדוכסית הגדולה, הוא הצליח ללמוד במשך שני סמסטרים בקרלסרוהה אצל פרופסור גוסטב שנלבר (1851–1917), כצייר נוף.

### עבודה
בקנהוס חזר להתגורר באולדנבורגר, עבד כצייר בית וחזר ללימודים באוגוסטום. בשנת 1886 נסע להמבורג ועבד במכון הליתוגרפי. כמו כן היה במשך שש שנים צייר תיאטרון, ליתוגרף וצלם בהמבורג ובברלין. בשנת 1895 בקנהוס חזר לאולדנבורג ותוך עשר שנים הוא הצליח לקבל הכרה כצייר נוף עצמאי וצייר טבע דומם. בשנת 1905 הוא בנה לעצמו בית מול העיירה בקריינברוק המרוחקת והתחתן עם אן וילהלהמיין פרדיננדה אמה קרסבאום (1876–1964), שהייתה מנהלת חנות ואומנית מצליחה. לשניים שני ילדים.

ציירי נוף היו הרבה פחות מבוקשים באותה תקופה מאשר ציירי פורטרטים. מרכז הביצות הצפוני-מערבי, החורש והאדמות היו במרכז עבודתו הציורית. ציוריו הם בעצם בעלי אופי לירי ומייצגים תופעות ומצבי רוח טבעיים שתיעד באופן הוליסטי. הרכב התמונה יציב, גווניו מדורגים ומשובחים, אפילו עם משטחי צבע גדולים. סגנונו, שגובש בשנת 1905, הפך אותו לנציג מכובד של הציור הפתוח בצפון מערב גרמניה וככזה, באיחור קל, לנציג בולט של ציור אולדנבורג.

### מורה לציור
מכיוון שבקהנהוס מעולם לא רצה להרוויח מציוריו, התקציב המשפחתי היה מאוזן לעיתים נדירות. במכתב לטום דיק בשנת 1922 הוא התוודה: "חסר לי תמיד כסף לקנות צבעים, ספרים וכדומה." אז הרעיון להעביר שיעורי ציור היה מאוד ברור. לשיעורי הציור שלו, הייתה משמעות מיוחדת עבור אולדנבורג. עוד לפני מלחמת העולם הראשונה התלמידים התכנסו סביב הצייר. עבור חלק מהאנשים מהמעמד הבינוני הגבוה, זה היה חלק מהאופנה הבורגנית, לטעום מהעולם הבוהמי ולהבין את סודות האמנות.
ממוזער|279x279 פיקסלים|גרהרד בקנהוס, נוף ערבה

## תערוכות
גרהרד בקנהוס התקשה לבטא את עצמו כצייר של הצבעים הקודרים של נוף מולדתו, היה בעל אופי מחוספס. הוא היה חסר מזל בעניינים כלכליים ותמיד נאלץ לחיות בצניעות, אף שהיה ביקוש לעבודתו. בשנת 1904 הוא היה מייסד שותף וחבר ועד של אגודת ציירי אולדנבורג. בשנת 1905 הוא קיבל את מדליית הכסף וב־1916 את מדליית הזהב של מדינת אולדנבורג. מפברואר עד מרץ 1909 הציג את עבודותיו בברמן כחלק מהתערוכה השלישית של התאחדות האמנים הצפון מערב גרמנים עם לודוויג דטמן, פאול מילר-קמפף, היינריך פיגר ואחרים.

בשנת 1913 הציג יחד עם מקס ליברמן באוגוסטום. בשנת 1935 הכירה בו העיר אולדנבורג עם רשומה בספר הזהב שלה.

ב-1912/13 יצא לנסיעה לצפון אפריקה, שם צייר נופי ים מהספינה ששט עליה. בשנת 1925/26 עבר לברלין.

לאחר תערוכת השנה השנייה שלו הוא חלה בסרטן, שהוביל למותו ב-1939

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1860
קטגוריה:גרמנים שנפטרו ב-1939
ג'ון וייטהד

**ג'ון הנרי קונסטנטין וייטהד** (באנגלית: **John Henry Constantine Whitehead**; 11 בנובמבר 1904, צ'נאי (הודו) - 8 במאי 1960, פרינסטון) היה מתמטיקאי בריטי ממייסדי תורת ההומוטופיה.
## ביוגרפיה
ג'ון וייטהד נולד להנרי וייטהד, בישוף מדרס שבהודו הבריטית. למד באיטון קולג' והמשיך בבייליול קולג' באוקספורד. לאחר סיום האוניברסיטה  עבד וייטהד מספר שנים בבורסה לניירות ערך ובשנת 1929 החל לעבוד על הדוקטורט באוניברסיטת פרינסטון. בהיותו בפרינסטון למד אצל סולומון ליפשיץ.

לאחר קבלת תואר שלישי, חזר לאנגליה ובשנת 1933 החל ללמד באוניברסיטת אוקספורד.

במהלך מלחמת העולם השנייה ג'ון וייטהד עבד על חקר ביצועים בתחום לחימה עם הצוללות גרמניות ובהמשך הצטרף לצוות של בלצ'לי פארק בקבוצה של מקס ניומן.

בשנים 1947-1960 ג'ון וייטהד היה פרופסור למתמטיקה באוניברסיטת אוקספורד. בשנים 1953-1955 הוא היה הנשיא של איגוד המתמטיקאים של לונדון.

הלך לעולמו בשנת 1960 במהלך ביקור באוניברסיטת פרינסטון.

פרס וייטהד מוענק לזכרו החל משנת 1979.

ג'ון וייטהד היה בין מייסדי תורת ההומוטופיה. הוא חקר תחום של מרחב CW. בשנת 1946 השתמש לראשונה במונח מודול מוצלב. הוא ביצע מספר עבודות בתחום טופולוגיה דיפרנציאלית והגדיר את בעיית וייטהד.

## ספריו
* J. H. C. Whitehead, *On incidence matrices, nuclei and homotopy types*, Ann. of Math. (2) 42 (1941), 1197–1239.
* J. H. C. Whitehead, *Combinatorial homotopy. I.*, Bull. Amer. Math. Soc. 55 (1949), 213–245
* J. H. C. Whitehead, *Combinatorial homotopy. II.*, Bull. Amer. Math. Soc. 55 (1949), 453–496
* J. H. C. Whitehead, *A certain exact sequence*, Ann. of Math. (2) 52 (1950), 51–110
* J. H. C. Whitehead, *Simple homotopy types*, Amer. J. Math. 72 (1950), 1–57.
* Saunders MacLane, J. H. C. Whitehead, *On the 3-type of a complex*, Proc. Natl. Acad. Sci. USA 36 (1950), 41–48.

## קישורים חיצוניים

* 

קטגוריה:מתמטיקאים בריטים
קטגוריה:סגל אוניברסיטת אוקספורד
קטגוריה:בוגרי אוניברסיטת אוקספורד
קטגוריה:בוגרי אוניברסיטת פרינסטון
קטגוריה:סגל בלצ'לי פארק
קטגוריה:עמיתי החברה המלכותית
קטגוריה:בריטים שנולדו ב-1904
קטגוריה:בריטים שנפטרו ב-1960
יחסי אוזבקיסטן–בלארוס

**יחסי אוזבקיסטן–בלארוס** הם היחסים הדפלומטיים שבין אוזבקיסטן לבלארוס. היחסים הדיפלומטיים נוצרו ב-21 בינואר 1993. שגרירות בלארוס בטשקנט נפתחה בפברואר 1994. לאוזבקיסטן יש שגרירות במינסק.

## ביקורים רמי דרג
נשיא בלארוס, אלכסנדר לוקשנקו, הגיע לביקורים רשמיים באוזבקיסטן בדצמבר 1994 ובספטמבר 2018. לדברי מנהל הקמפיין לשעבר אלכסנדר פדוטה, לוקשנקו בביקור הקודם התבקש על ידי ראש העיר קוזים טוליאגנוב באמצעותו לאפשר להפסיק את הופעתן של נשים צעירות בבגדים מסורתיים. וציין כי "הנשים קפאו בתלבושותיהן", אליהן שהה לוקשנקו עוד 15 דקות, שלטענת פדוטה הציג את "האכזריות" של מנהיג בלארוס. ביקורו של לוקשנקו בשנת 2018 היה הראשון מזה 24 שנה, שנערך בין התאריכים 13–14 בספטמבר אותה שנה.

נשיא אוזבקיסטן אסלאם קרימוב ביקר במינסק באוקטובר 2014. יורשו שבקט מירזייאיב ביקר גם במינסק ב-1 באוגוסט 2019.

## שיתוף פעולה צבאי
במרץ 2018 חתמו האקדמיה לכוחות המזוינים של אוזבקיסטן והמכון הצבאי-טכני של המשמר הלאומי של אוזבקיסטן על מזכר שיתוף פעולה עם האקדמיה הצבאית של בלארוס. באותו חודש ביקר שר הביטחון של בלארוס אנדריי רבקוב באוזבקיסטן, והביע נכונות לתקן ולבצע מודרניזציה של כלי רכב משוריינים וכלי טיס אוזבקים.

בספטמבר 2018 נסעו אנשי שירות של הכוחות המיוחדים של משרד ההגנה של אוזבקיסטן לבלארוס כדי להשתתף בתחרויות בין כוחות מיוחדים זרים אחרים במתחם אימונים שנמצא בכפר מרינה גורקה.

## הערות שוליים

קטגוריה:ערכים ללא קטגוריות פיזיות - יחסי חוץ
טרוונטה רודס

**טרוונט נמור רודס** (באנגלית: **Trevante Nemour Rhodes**; נולד ב-10 בפברואר 1990) הוא שחקן קולנוע אמריקאי ואתלט בעברו.

## ראשית חייו
רודס נולד בפונטצ'ולה, לואיזיאנה, לדמור דאנג'לו וג'סי רודס. משפחתו עברה לליטל אלם, טקסס כשהיה בן עשר. יש לו אח אחד, ג'ובאני. רודס שיחק בתיכון ליטל אלם בנבחרת הפוטבול בתפקיד רץ אחורי עם קול ביזלי שהיה קוורטרבק. במהלך לימודיו בתיכון, רודס גם התחרה בתור אצן בריצת 100 ו-200 מטר. הוא סיים שני באליפות UIL ב-2007 באצטדיון מייק א 'מאיירס. בעוד ששנתו האחרונה נקטעה בגלל פציעה ברצועה הצולבת הקדמית במגרש הכדורגל, הוא עדיין זכה במלגת אתלטיקה מטעם אוניברסיטת טקסס באוסטין. הוא למד קינסיולוגיה.

רודס התחרה בתור אצן בין השנים 2008 ל-2012 בקבוצת טקסס לונגהורנס. באליפות פאן אמריקה באתלטיקה לנוער 2009 בפורט אוף ספיין, טרינידד וטובגו, זכה רודס עם חבריו לנבחרת האתלטיקה במדליית זהב בריצת 4 × 100 מטר.

## קריירה
לאחר סיום הלימודים החל לעבוד כשחקן, ושיחק בתפקידי משנה בין היתר בסרטים "לוקשין ביוסקופ" ו"אינגומה, "חלונות פתוחים" לצד אלייז'ה ווד. הוא שיחק בסדרות הטלוויזיה "כנופיות אל-איי" וב"וסטוורלד".
[שמאל|ממוזער|233x233 פיקסלים| רודס [קומיק-קון, סן דייגו|בקומיק-קון בסן דייגו 2018.]]
רודס זכה לתהילה על הופעתו המוערכת בסרט "אור הירח" בשנת 2016. הסרט זכה בפרס גלובוס הזהב לסרט הדרמה הטוב ביותר, פרס אוסקר לסרט הטוב ביותר ובפרס אוסקר לתסריט המעובד הטוב ביותר.

בפברואר 2017 דגמן בקמפיין תחתוני האביב 2017 לקלווין קליין יחד עם כוכבי "אור הירח" מהרשלה עלי, אשטון סנדרס ואלכס היברט, ובסוף 2017 הופיע בקליפ "Family" של ג'יי זי, "Family Feud".

בשנת 2018 השתתף רודס בסרט האקשן המדע בדיוני "הטורף", ובסרט המתח הפוסט-אפוקליפטי "קופסת הציפורים".

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:שחקני קולנוע וטלוויזיה אמריקאים
קטגוריה:אצנים אמריקאים
קטגוריה:בוגרי אוניברסיטת טקסס באוסטין
קטגוריה:לואיזיאנה: אתלטים
קטגוריה:אמריקאים שנולדו ב-1990
אשטון סנדרס

**אשטון דוראנד סנדרס** (באנגלית: **Ashton Durrand Sanders**; נולד ב-24 באוקטובר 1995) הוא שחקן קולנוע וטלוויזיה אמריקאי, התפרסם בשל תפקידו כשיירון המתבגר בסרט זוכה פרס אוסקר "אור ירח".

## ראשית חייו
סנדרס נולד בקרסון, קליפורניה. הוא למד בבית הספר התיכון גרנד ארטס במרכז העיר לוס אנג'לס. הוא סיים את לימודיו בשנת 2013. הוא החל ללמוד לתואר ראשון בחוג לתיאטרון של אוניברסיטת דה פול, אך פרש טרם סיום הלימודים כדי להתמקד במשחק.

## קריירה
סנדרס ערך את הופעת הבכורה שלו בסרט הקולנוע "The Retrieval" בבימויו של כריס אסקה. הסרט הוקרן בבכורה עולמית בפסטיבל South by Southwest ב־11 במרץ 2013. הוא יצא במהדורה מוגבלת ב־2 באפריל 2014 על ידי אולפני וארייאנס.

בשנת 2015 היה לסנדרס תפקיד קטן בסרט "היישר מקומפטון". בשנת 2016 הוא הופיע בפרק בסדרת הרשת The Skinny".

באותה שנה הופיע סנדרס בסרט הדרמה "אור ירח" שביים בארי ג'נקינס. הסרט הוקרן בבכורה עולמית ב־2 בספטמבר 2016. הסרט "אור הירח" זכה לשבחי הביקורת וכן זכה במספר פרסים, כולל פרס גלובוס הזהב לסרט הטוב ביותר - דרמה. הסרט זכה גם בשלושה פרסי אוסקר לסרט הטוב ביותר, לתסריט המעובד הטוב ביותר ולשחקן המשנה הטוב ביותר עבור מהרשלה עלי. תפקידו של סנדרס בסרט זכה לשבחים מצד המבקרים; בנג'מין לי מהגרדיאן כינה את הופעתו "עצומה".

סנדרס כיכב בסרט "נקודת שוויון 2", סרט ההמשך לסרט הפעולה המצליח "נקודת שוויון", עם דנזל וושינגטון. בשנת 2019 כיכב סנדרס בסרט מותחן המדע הבדיוני של רופרט וויאט, מדינה שבויה", לצד ג'ון גודמן וורה פרמיגה. הוא גם שיחק בתפקיד הראשי בסרט "בן הארץ".

בשנת 2021 פורסם כי סנדרס יגלם את דמותו של הזמר האמריקאי בובי בראון בסרט הקולנוע "ויטני – I Wanna Dance with Somebody".

באפריל 2025 פורסם כי סנדרס הצטרף לצוות השחקנים של סרט האימה-מותחן "Corporate Retreat".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:פורבס 30Under30
קטגוריה:אמריקאים שנולדו ב-1995
רמבלר קלאסיק

**רמבלר קלאסיק** (באנגלית: **Rambler Classic**) היא מכונית משפחתית גדולה מתוצרת יצרנית הרכב האמריקאית **[[אמריקן מוטורס]]** ("American Motors Corporation" ) אשר יוצרה בין השנים 1961–1966 בארצות הברית.
בנוסף דגמי "רמבלר קלאסיק" יוצרו בארצות הבאות: במקסיקו יוצר על ידי **Vehículos Automotores Mexicanos** , בקנדה יוצר על ידי חברת הבת Brampton Assembly** (AMC)** , בארגנטינה יוצר על ידי IKA (**Industrias Kaiser Argentina** ), בקוסטה ריקה יוצר על ידי **Purdy Motor**, בבלגיה יוצר על ידי **Vilvoorde Renault Factory**  בבעלות יצרן הרכב הצרפתי **[[רנו]]**, באוסטרליה יוצר על ידי **Australian Motor Industries**, בניו זילנד יוצר על ידי CMI (**Automotive industry in New Zealand** ), וברפובליקת הפיליפינים יוצר על ידי **Luzon Machineries**.

## דורות "רמבלר קלאסיק"
### דור ראשון
* יוצר בין השנים 1961–1962.
* תצורות: 2 דלתות סדאן, 4 דלתות סדאן, 4 דלתות סטיישן.
* מנועים: 6 צילינדרים, V8 צילינדרים.
* מנוע הנעה אחורית.
* רמות גימור: "Deluxe", "Super", "Custom" (שנת 1961).

### דור שני
* יוצר בין השנים 1963–1964.
* תצורות: 2 דלתות סדאו, 2 דלתות הרדטופ (שנת 1964), 4 דלתות סדאן, 5 דלתות סטיישן.
* מנועים: 6 צילינדרים, V8 צילינדרים.
* מנוע הנעה אחורית.
* ארצות ייצור: ארצות הברית, קנדה, אוסטרליה, ניו זילנד, ארגנטינה, בלגיה.

### דור שלישי
* יוצר בין השנים 1965–1966.
* תצורות: 2 דלתות סדאן, 4 דלתות סדאן, 2 דלתות הרדטופ, 2 דלתות קבריולה 4 דלתות סטיישן.
* מנועים: 6 צילינדרים, V8 צילינדרים.
* מנוע הנעה אחורית.

## תמונות

קובץ: 1965 AMC Rambler Classic 770 (29403247581).jpg| "רמבלר קלאסיק 770", 2 דלתות, שנת 1965
קובץ:1962 Rambler Classic Custom 4-door sedan blue 2015 AMO meet 2of4.jpg | "רמבלר קלאסיק", שנת 1962
קובץ:1964 Rambler 660 (17009294919).jpg | "רמבלר קלאסיק 660", שנת 1964 (ניו זילנד)
קובץ:1964 AMC Rambler Classic (14294827830).jpg | "רמבלר קלאסיק", שנת 1964
קובץ:1965 Rambler Classic convertible brown Rockville Show 2015 4of5.jpg | "רמבלר קלאסיק", שנת 1965 - קבריולה
קובץ:1965 AMC Rambler 770 Convertible (36895811720).jpg | "רמבלר קלאסיק 770", שנת 1965 - קבריולה
קובץ:1965 Rambler Classic 770 convertible-white.jpg | "רמבלר קלאסיק 770", שנת 1965 - קבריולה
קובץ:1965 Rambler Classic 770 4-door white umr.jpg | "רמבלר קלאסיק 770", שנת 1965
קובץ:1961 Rambler Classic Super Cross Country (14626115337).jpg | "רמבלר קלאסיק" שנת 1961 - סטיישן
קובץ:1964 Rambler Classic 770 wagon-green Ann-s.jpg | "רמבלר קלאסיק 770", שנת 1964 - סטיישן
קובץ:1963 Rambler Orleans Steering Wheel.jpg | "רמבלר קלאסיק" שנת 1963 - מבט לתא הנהג ולוח מחוונים
קובץ:DSC 5609 (10473977966).jpg | "רמבלר קלאסיק" (אוסטרליה)


## ראו גם
* AMC Pacer
* AMC מטאדור
* AMC ראבל

## קישורים חיצוניים

* 

## הערות שוליים

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1961
קטגוריה:מכוניות אמריקאיות
קטגוריה:כלי רכב המיוצרים במקסיקו
קטגוריה:כלי רכב המיוצרים בקנדה
קטגוריה:כלי רכב המיוצרים בארגנטינה
קטגוריה:כלי רכב המיוצרים באוסטרליה
קטגוריה:כלי רכב המיוצרים בבלגיה
קטגוריה:כלי רכב המיוצרים בניו זילנד
קטגוריה:כלי רכב המיוצרים בפיליפינים
קטגוריה:כלי רכב המורכבים בקוסטה ריקה
קטגוריה:רכבי אמריקן מוטורס
You Can't Always Get What You Want

"**You Can’t Always Get What You Want**" ראה אור באלבומם של הרולינג סטונס Let It Bleed משנת 1969.

השיר נכתב על ידי מיק ג'אגר וקית' ריצ'רדס, והגיע למקום ה־100 ברשימת 500 השירים הגדולים בכל הזמנים של המגזין 'רולינג סטון' בשנת 2004. בשנה לאחר מכן כבר ירד מקום.

## הקלטות
השיר היה הראשון שהוקלט לאלבום הנ"ל והופץ בשתי גרסאות, סינגל של 4:51 דק' (אף על פי שמצוין על גבי העטיפה 05:00 דק') ושיר באורך 7:28 דק' בגרסת האלבום. השיר הוקלט ב־16 וב־17 בנובמבר 1968 באולפני סאונד אולימפיק בלונדון (אנ').

את השיר פותחת מקהלת באך לונדון (אנ') (רק בגרסת האלבום) אשר מדגישה לאורך כל הדרך את המוטו שלו. בפסנתר ובאורגן ניגן אל קופר ואילו רוקי דיז'ון (אנ') ניגן בכלי הקשה שונים.

בביקורת על השיר כתב ריצ'י אונטרברגר מ־AllMusic: "אם אתה מאמץ את השקפתו של ג'ון לנון שלפיה הרולינג סטונס העתיקו את החידושים של הביטלס בתוך כמה חודשים, [השיר] הוא המקבילה של 'היי ג'וד'[...]" (עם זאת הדגיש שהשיר גם ראוי בפני עצמו ואפילו קלסי). ואומנם בשנת 1969 אמר מיק ג’אגר כי אהב את האופן שבו השתמשו הביטלס בתזמורת ב'היי ג'וד'. "[...] התזמורת שם", לדבריו, נועדה לא רק לתת כיסוי כללי לשיר – היה בזה משהו נוסף. יכול להיות שנעשה משהו כזה באלבום הבא שלנו".

## השיר
השיר עוסק בנושאים מרכזיים של שנות השישים: אהבה, פוליטיקה וסמים. כל בית בו מתאר את מהות האופטימיות הראשונית וההתפכחות שאחריה.

ג'ימי האטמייקר מאקסלסיור, מינסוטה, ארצות הברית, טען שהוא "מר ג'ימי" וכי הוא שאמר את המשפט "לא תמיד אתה יכול להשיג את מה שאתה רוצה" לג'אגר במפגש מקרי בשנת 1964. לפי פרשנות אחרת "מר ג'ימי" אינו אלא ג'ימי מילר, שהיה מפיק הרולינג סטונס בין 1968 ל־1973.
גם מריאן פיית'פול טענה להשפעתה: "ברור שתרמתי גם לשיר זה, אני יודעת שהשתמשו בי כמוזה לשירי הסמים הקשוחים האלה. הייתי מודעת לכך שהשתמשו בי אך זה היה למטרה ראויה".

## הפצת השיר
ביולי 1969 השיר יצא על גבי תקליטון כצד B של "Honky Tonk Women" אך השיר לא נכנס לרשימות כלשהן. בשנת 1973, חברת התקליטים לונדון רקורדס הפיצה אותו שוב ואז הגיע למקום 42 במצעד הבילבורד הוט 100 ולמקום 34 במצעד 100 הסינגלים של Cashbox.

השיר הוא אחד מהפופולריים ביותר של הלהקה והופיע בשמונה אלבומי אוסף שלה, שישה אלבומי הופעות חיות ותשעה סרטים של הופעות חיות. בהופעות של הרולינג סטונס השיר מבוצע כמעט בכל פעם ובהשתתפות הקהל, שצועק תשובה לשאלה בשיר: מה הטעם שלך. השיר בוצע בהופעה חיה עם חברי מקהלת Voce קאמרית ומקהלת הנוער הלונדונית במופעי האיחוד של הסטונס ב־25 וב־29 בנובמבר 2012 בלונדון. אותו הליווי הופיע גם בגלסטונברי ובשתי הופעות בהייד פארק בשנת 2013.

## משתתפים
### רולינג סטונס
* מיק ג'אגר – שירה, גיטרה אקוסטית
* קית' ריצ'רדס – גיטרות אקוסטיות וחשמליות, שירה
* ביל ויימן – גיטרה בס

### אחרים
* מקהלת באך לונדון - עיבודים מקהלתיים מאת ג'ק ניצשה
* אל קופר – פסנתר, עוגב, קרן צרפתית
* ג'ימי מילר – תופים
* רוקי דיז'ון – קונגות, מארקות, טמבורי
* מדליין בל – שירה
* ננט וורקמן – שירה
* דוריס טרוי – שירה

## נתוני מכירות

## קישורים חיצוניים

* You Can't Always Get What You Want, באתר Youtube
* ציטוטים של חברי הלהקה לגבי השיר - אתר http://www.timeisonourside.com/

## הערות שוליים

קטגוריה:שירי הרולינג סטונז
קטגוריה:שירים באנגלית
קטגוריה:בלדות משנות ה-1960
קטגוריה:שירי פלטינה באוסטרליה
שיר זוארץ

**שיר זוארץ** (נולדה ב-23 במאי 2000) היא זמרת-יוצרת ושחקנית ישראלית.

## ראשית חייה
זוארץ נולדה בפתח תקווה, לה אחות-תאומה ושני אחים צעירים. אביה הוא איש העסקים ויו"ר ההתאחדות לכדורגל בישראל, משה "שינו" זוארץ.

## קריירה
בשנת 2017 הוציאה לאור את סינגל הבכורה שלה, "סתם ככה". בהמשך, יצא השיר "ילד". באותה שנה הוציאה את השיר "רק שנינו". בשנת 2019 יצא השיר "לנשום" שכתבה והלחינה לצד תמיר חיטמן.

בשנת 2020 הוציאה את השיר "כמה שאוהב". כן, שיחקה בעונה השלישית והאחרונה של סדרת הנוער "התחנה" בערוץ KIDZ בתפקיד אלה, אחותו החורגת של נימי.

באותה שנה החלה לשחק גם בסדרת הנוער "זיגי" בערוץ TeenNick בתפקיד תמוז ושרה בו את שיר הנושא "או ש" ביחד עם שירה לוי. בנוסף, השתתפה לראשונה במופע "הפסטיגל" באותו התפקיד לצד חבריה לסדרה עומר חזן, שירה לוי, קווין רובין, אמיתי הרמן ואנה זק.

בשנת 2023 הוציאה את השיר "בלי נדר" כקליפ וסינגל. השיר נכתב יחד עם גיא דאן, אביב פרץ ודרור מזרחי. באותה שנה הובילה בשיתוף פעולה עם אביב גפן את הקליפ לשיר "מקיאה את היופי" שעוסק בהפרעות אכילה.

בעקבות טבח שבעה באוקטובר הוציאה בנובמבר של אותה שנה את השיר "אני פה לבד" לזכרם של מאיה ביטון ואלירן מזרחי שנרצחו בטבח הפסטיבל נובה.

ב-3 ביוני 2024 הוציאה לאור את הסינגל "הנסיך שלי" שהגיע למקום ה-19 במצעד העברי השבועי של מדיה פורסט. וכיכב במשך מספר חודשים בטיקטוק

ב-12 בספטמבר הוציאה לאור את הסינגל "אחד וחצי" שגם הוא כיכב בסאונדים החמים של טיקטוק.

ב-2 בדצמבר הוציאה לאור את הסינגל "למות עליי". הסינגל הוא חידוש ללהיט האייקוני של להקת חמסה "אתה חייב למות עליי" שקיבל ביקורות מהוללות והכה גלים בישראל. החידוש יצא בסמוך לאיחוד להקת חמסה במסגרת תוכנית הטלוויזיה "הכוכב הבא לאירוויזיון".

שנת 2025 נפתחה עם חתימתה של שיר בסוכנות הייצוג יולי, כניסתה לנבחרת הפרזנטורים של ״אורבניקה״ והכרזה על דוקו ריאליטי בהפקת פארן סטודיו אותו מביימת אירמה אידלמן המתמקד בשיר,אור אחותה וארוסה הכדורגלן קפטן בית״ר ירושלים ושחקן נבחרת ישראל ירדן שועה. ההכרזה עוררה עניין וגלים ויצרה ציפייה רבה לעתיד להופיע על המסך.

ב-18 במרץ הוציאה את הסינגל הראשון מתוך אלבום הבכורה שלה "פסיכים".

ב-25 במאי יצא הסינגל השני מתוך אלבום הבכורה שלה ״אלף חברות״.

ביוני 2025 יצאה סדרת הטלווזיה לנוער "קווסט", בה זוארץ מגלמת את מאי. ביולי 2025 יצא אלבום הבכורה של זוארץ, הנושא את שמה, "שיר". הרצועה "אבא תציל אותי" מתוך האלבום הגיעה למקום ה-11 במצעד השבועי של מדיה פורסט.

## דיסקוגרפיה

### אלבומים

* 2025: שיר

### סינגלים

## פילמוגרפיה
### טלוויזיה

### מופעים

## מועמדויות לפרסים

## קישורים חיצוניים

* 

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרות פופ ישראליות
קטגוריה:זמרי פופ ישראלים
קטגוריה:זמרות השרות בעברית
זוארץ
קטגוריה:שחקניות ישראליות
קטגוריה:שחקנים ישראלים
קטגוריה:תאומים ישראלים
קטגוריה:ישראליות שנולדו ב-1999
קטגוריה:ישראלים שנולדו ב-1999
אוטו ריינהולד ייקובי

**אוטו ריינהולד ייקובי** (בגרמנית: **Otto Reinhold Jacobi**; 27 בפברואר 1812 – 8 בפברואר 1901) היה אמן גרמני-קנדי. הוא קשור לבית הספר לציור בדיסלדורף.

## ביוגרפיה ועבודה
יליד 1830 קניגסברג, למד ייקובי בברלין באקדמיה המלכותית לאמנויות. לאחר מכן למד באקדמיה לאמנות בדיסלדורף אצל יוהאן וילהלם שירמר. כצייר נוף וז'אנר עבד בנסאו ובקנדה. בשנת 1837 מונה לצייר החצר לדוכסית נסאו בוויסבאדן. באותן שנים העביר ייקובי את לודוויג קנאוס הצעיר את שיעוריו הראשונים בציור שמן והמליץ לו ללמוד אצל קרל פרדיננד זון באקדמיה לאמנות בדיסלדורף. עבודתו הייתה ידועה באירופה והוא קיבל הכנסות רבות מתמלוגים.

החלטתו של ייקובי להגר לקנדה נראית פתאומית לאור הצלחתו באירופה. בעת ביקורו בניו יורק בשנת 1860, הוצעה לו עבודה לצייר את מפלי שוויניגן כמתנה לנסיך מוויילס בהמשך השנה. במקום לחזור לאירופה לאחר השלמת הציור, התיישב במונטריאול שם בילה את עשר השנים הבאות. יכול להיות שחייו הפכו קשים מדי או פשוט שהיו הזדמנויות גדולות יותר עבור ילדיו בצפון אמריקה. בזמן שהוא המשיך לשלוח ציורים למכירה חזרה לאירופה, הוא ומשפחתו נשארו בצפון אמריקה.

במונטריאול צייר ייקובי נופים, לימד באופן פרטי ועבד אצל נוטמן ופרזר. שלא כמו הנוף הביתי של חוות וכפרים שנראו ביצירתו של קורנליוס קריגהוף או תיאור יישובים ופעילויות הילידים על ידי פול קיין, ייקובי צייר מפלים ויערות. קומפוזיציותיו מתארות את השממה כמקום רומנטי והרואי, זוהר באור פנימי.

הוא צייר בשמנים, לפעמים על קנבס גדול. או שהוא היה מצייר בצבעי מים, לעיתים קרובות תמונות קטנות. בין אם הציור היה גדול ובין אם הוא היה קטן, הוא השיג תחושה של נשגבות, אולי עם נגיעה מסוימת של עגמומיות רומנטית.

ההשגים של ייקובי היו ניכרים במהלך חייו. הוא היה צייר מיומן שהכיר היטב את שוק היעד שלו ותמך בעצמו במכירת עבודתו. עבודתו בצפון אמריקה הייתה לעיתים קרובות במיקומים ספציפיים, וצוינה בנקודות יופי שניתן היה לצופיו לזהותן. הוא טרח על מנת לוודא שהם מדויקים על ידי שימוש בתצלומי מקור של המקומות בזמן שעבד בסטודיו שלו. עבודתו המאוחרת יותר הייתה אידיאלית ופחות ספציפית, ונשענה על הערעור הגלום בתיאורי המפלים ועלוות הסתיו.
ממוזער|373x373 פיקסלים|אוטו ייקובי, סתו קנדי
הוא לא היה האמן היחיד שנמשך מאירופה להזדמנויות החדשות שנמצאו כשהערים בצפון אמריקה החלו לבנות מוסדות תרבות משלהן. ויליאם רפאל ואדולף ווגט עבדו באותה תקופה גם במונטריאול. שלושת האמנים הללו תיארו כולם את הנוף הקנדי, מבשרים במובן מסוים את עבודת קבוצת השבעה. ציוריהם השפיעו על הקמת בית הספר 'לומניסטי' הקנדי שכלל את לושיוס ריצ'רד אובראיין.

ממונטריאול עבר ייקובי לפילדלפיה ואחר כך לטורונטו, לאחר שהוזמן להצטרף לחברת האמנים באונטריו בשנת 1876. הוא נשאר פעיל בכל שלוש הערים, וחילק את זמנו ביניהן במשך חמש עשרה השנים הבאות.

תקופה קצרה ייקובי היה מורה במכללה לאמנות ועיצוב באונטריו, האוניברסיטה הגדולה והוותיקה ביותר לאמנות ועיצוב בקנדה. עבודותיו הוצגו באיגוד האמנות השנתי של מונטריאול (החל משנת 1880) ובאקדמיה המלכותית לאמנויות הקנדיות, שם הפך לנשיא בשנת 1890.

הוא נפטר בארדוק, דקוטה הצפונית.

## קישורים חיצוניים

## הערות שוליים

קטגוריה:ציירים גרמנים
קטגוריה:ציירים קנדים
קטגוריה:גרמנים שנולדו ב-1812
קטגוריה:גרמנים שנפטרו ב-1901
ארטיום נוביקוב

**ארטם אדוארדוביץ' נוביקוב** (בקירגיזית: **Артём Эдуардович Новиков**; נולד ב-13 בינואר 1987) הוא מדינאי קירגיזי ממוצא רוסי המכהן כראש הממשלה בפועל מאז 14 בנובמבר 2020, במקומו של סאדיר ג'פארוב שהתמודד בבחירות לנשיאות בינואר 2021.

## ראשית חייו
הוא נולד ב-13 בינואר 1987 בעיר פרונזה, בירת הרפובליקה הקירגיזית. בשנת 2007 סיים תואר בכלכלה במכון המכני של לנינגרד (כיום האוניברסיטה הטכנית הממלכתית הבלטית).

## קריירה
לאחר התפרקות ברית המועצות חי ברוסיה. לאחר שחזר לקירגיזסטן בשנת 2008, היה מתמחה ומתרגם במחלקה למדיניות השקעות במשרד לפיתוח כלכלי וסחר ברפובליקה הקירגיזית ואז הוא הפך למומחה הראשי של המחלקה למדיניות השקעות במשרד לפיתוח כלכלי וסחר.

בשנים 2011–2012 היה נוביקוב יועצו של ראש הממשלה אומורבק בבאנוב ובשנים 2014–2015 היה יועצו של ראש הממשלה דז'ומארט אוטורבייב. במאי 2017 הוא מונה לראש המחלקה לניתוח פיננסי וכלכלי ופיקוח על פיתוח בלשכת נשיא הרפובליקה הקירגיזית.

בשנים 2017–2018 כיהן נוביקוב כשר הכלכלה ובינואר 2020 מונה ליועצו של ראש הממשלה מוחמדקאלי אבילגזייב, אז יועצו של קובאטבק בורונוב, שהחליף אותו. ב-14 באוקטובר הוא מונה לסגן ראש הממשלה הראשון וכיהן כחלק מהממשלה הזמנית שהוקמה לאחר ההפגנות באותו חודש. לאחר השעיית סמכויותיו הרשמיות של ראש הממשלה סאדיר ג'אפרוב ב-14 בנובמבר 2020, בשל השתתפותו בבחירות לנשיאות שתוכננו בינואר 2021, הפך נוביקוב לממלא מקום ראש הממשלה של קירגיזסטן.

## חיים אישיים
הוא רוסי אתני והרוסי האתני החמישי שכיהן כראש ממשלה בקירגיזסטן. בפברואר 2018 הקצתה הממשלה לנוביקוב 36,000 סומים לקורס בן שלושה חודשים בשפה הקירגיזית. נוביקוב עצמו הצהיר כי מכיוון שרוסית היא שפה ממלכתית רשמית, אין לו שום סיבה ללמוד קירגיזית. בנוסף לרוסית, הוא דובר אנגלית וגרמנית.

## קישורים חיצוניים
* ממשלת קירגיזסטן
* הפרלמנט של קירגיזסטן

## הערות שוליים

קטגוריה:ראשי ממשלת קירגיזסטן
קטגוריה:פוליטיקאים קירגיזים
קטגוריה:פוליטיקאים רוסים
קטגוריה:ילידי 1987
קטגוריה:קירגיזים שנולדו במאה ה-20
גייל קים

**גייל קים אירוויין** (באנגלית: **Gail Kim Irvine**; נולדה ב-20 בפברואר 1977) היא מתאבקת עבר קנדית, המופיעה בארגון ההיאבקות Impact Wrestling, שבו היא מתפקדת כמפיקה. בארגון ההיאבקות Impact Wrestling היא מחזיקה בשיא ההחזקות באלופת הנוקאאוטס של TNA עם שבע זכיות. כמו כן, היא מוכרת בשל שתי תקופותיה בארגון ההיאבקות World Wrestling Entertainment (WWE), שבו היא זכתה באליפות הנשים של ה-WWE כבר בקרב הבכורה שלה.

קים החלה את קריירת ההיאבקות שלה בארגוני ההיאבקות העצמאיים בקנדה, לפני שחתמה ב-WWE בשנת 2002. היא הפכה לדיווה הראשונה בתולדות הארגון, שזוכה באליפות כבר בקרב הבכורה שלה. לאחר ששוחררה מחוזהה בשנת 2004, היא הצטרפה לארגון היאבקות TNA בספטמבר 2005. בארגון זה, היא הפכה למלווה לזירה של הצמד America's Most Wanted (כריס האריס וג'יימס סטורם). לאחר פירוק הקבוצה, קים פצחה בקריירת יחידים, ואף הפכה לאלופת הנוקאאוטס הראשונה של TNA באוקטובר 2007. היא עזבה את TNA באוגוסט 2008 וכעבור שלושה חודשים היא שבה ל-WWE, שם נשארה עד שנת 2011. בשנת 2012, מגזין ההיאבקות Pro Wrestling Illustrated דירג אותה כמתאבקת הטובה בעולם. בשנת 2016, היא הוכנסה להיכל התהילה של TNA.

## חיים אישיים

קים החלה לימודי תואר ראשון בקינסיולוגיה מטעם אוניברסיטת טורונטו, אך בשלב מסוים עברה לאוניברסיטת ריירסון, בה סיימה תואר ראשון במדעי התזונה.

ב-11 במאי 2012, קים נישאה לשף, רוברט אירוויין. ב-10 באוקטובר 2017, קים הודיעה שהיא הפכה לתושבת קבע באמריקה.

## אליפויות והישגים
[שמאל|175px|ממוזער|קים היא שבע פעמים [אליפות הנוקאאוטס של אימפקט|אלופת הנוקאאוטס של TNA]]
* **הישגים בארגון ההיאבקות Apocalypse Wrestling Federation**
** דיוות השנה (2001)
* **הישגים בארגון ההיאבקות Association Biterroise de Catch – ABC**
** אליפות הנשים של ABC (פעם אחת)
* **הישגים במגזין The Baltimore Sun**
** אשת השנה (2007)
* **הישגים בארגון ההיאבקות Funkin' Conservatory – FC**
** אליפות הנשים של FC (פעם אחת)
* **הישגים בארגון ההיאבקות Cauliflower Alley Club**
** פרס אשת ההיאבקות (2015)
* **הישגים בארגון ההיאבקות Imperial Wrestling Revolution – IWR**
** אליפות דיאמונד של IWR (פעם אחת)
* **הישגים במגזין ההיאבקות Pro Wrestling Illustrated – PWI**
** PWI דירג אותה במקום ה-1 מתוך 50 המתאבקות הטובות ביותר לשנת 2012
* **הישגים בארגון ההיאבקות Total Nonstop Action – TNA**
** אליפות הנוקאאוטס של TNA (7 פעמים)
** אליפות זוגות הנוקאאוטס של TNA (פעם אחת)  – עם מדיסון ריין
** נוקאאוט השנה (2007)
** קרב גונטלט על הזהב (2007, 2016 – אליפות הנוקאאוטס של TNA)
** מלכת הנוקאאוטס (2013)
** גביע העולם של TNA (2015)  – עם ג'ף הארדי, גאנר, רוקסטאר ספוד, דייבי ריצ'רדס וקרייזי סטיב
** היכל התהילה של TNA (2016)
* **הישגים בארגון ההיאבקות World Wrestling Entertainment – WWE**
** אליפות הנשים של ה-WWE (פעם אחת)

## קישורים חיצוניים

* 

קטגוריה:מתאבקות מקצועניות קנדיות
קטגוריה:מתאבקות ה-WWE
קטגוריה:מתאבקות Impact Wrestling
קטגוריה:בוגרי האוניברסיטה המטרופולינית של טורונטו
קטגוריה:קנדיות שנולדו ב-1977
קטגוריה:קנדים שנולדו ב-1977
AMC מטאדור

**AMC מטאדור** (באנגלית: **AMC Matador**, קרוי גם: **Rambler Matador** (דגמי ייצוא) היא מכונית סלון מתוצרת יצרנית הרכב האמריקאית **[[אמריקן מוטורס]]** ("American Motors Corporation" ) אשר יוצרה בין השנים 1970–1978 בארצות הברית
בנוסף דגמי "AMC מטאדור" יוצרו בארצות הבאות: במקסיקו יוצר על ידי **Vehículos Automotores Mexicanos** , בקוסטה ריקה יוצר על ידי **Purdy Motor** ובאוסטרליה יוצר על ידי **Australian Motor Industries**.

## דורות "AMC מטאדור"
### דור ראשון
* 5-4 מושבים.
* יוצר בין השנים 1971–1973.
* תצורות: 2 דלתות הרדטופ, 4 דלתות סדאן, 4 דלתות + חלק תחתון של דלת אחורית נפתח סטיישן.
* מנועים: 6 צילינדרים, V8 צילינדרים.
* מנוע הנעה אחורית.

### דור שני
* יוצר בין השנים 1974–1978.
* תצורות: 4 דלתות סדאו, 2 דלתות הרדטופ-קופה, 4 דלתות סטיישן + חלק תחתון של דלת אחורית נפתח.
* מנועים: 6 צילינדרים, V8 צילינדרים.
* מנוע הנעה אחורית.
* דגמי יוקרה אישיים : דגם "Oleg Cassini", דגם "Barcelona".

## גלריה

קובץ:1975 AMC Matador base sedan in Fawn Beige at 2015 AACA Eastern Regional Fall Meet 1of4.jpg | דגם "AMC מטאדור", שנת 1975
קובץ:1972 Rambler Matador (23972706294).jpg | דגם "AMC מטאדור", שנת 1972 (אוסטרליה)
קובץ:1976 AMC Matador coupe cocoa fl-fr.jpg | דגם "AMC מטאדור", שנת 1976 - קופה
קובץ:1975 AMC Matador - Flickr - dave 7.jpg | דגם "AMC מטאדור", שנת 1975 - קופה
קובץ:1975 AMC Matador Brougham Oleg Cassini Edition (28273675215).jpg | דגם "AMC מטאדור" שנת 1975 - הרדטופ קופה סדרה "Brougham Oleg Cassini"
קובץ:1974 AMC Matador X coupe in blue with white top-rear.jpg | דגם "AMC מטאדור", שנת 1974 - קופה דגם "XOlegCassini"
קובץ:1975 AMC Matador sedan blue i.jpg | דגם "AMC מטאדור", דגם 4 דלתות סדאן שנת 1975 - מבט לתא הנהג ולוח מחוונים
קובץ:1976 AMC Matador Brougham (12625805994).jpg | דגם "AMC מטאדור", שנת 1976
קובץ:1973 AMC Matador station wagon at 2015 Macungie show 2of5.jpg | דגם "AMC מטאדור" שנת 1973 - סטיישן
קובץ:1972 AMC Matador.jpg | דגם "AMC מטאדור", שנת 1972 - סטיישן


## ראו גם
* AMC Pacer
* רמבלר קלאסיק

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1970
קטגוריה:מכוניות אמריקאיות
קטגוריה:כלי רכב המיוצרים במקסיקו
קטגוריה:כלי רכב המיוצרים באוסטרליה
קטגוריה:כלי רכב המורכבים בקוסטה ריקה
מטאדור
ניק וקסלר

**סמואל ניקולאס "ניק" וקסלר** (באנגלית: **Samuel Nicholas "Nick" Wechsler**; נולד ב-3 בספטמבר 1978) הוא שחקן קולנוע וטלוויזיה אמריקאי.

## ראשית חייו
וקסלר נולד וגדל באלבקרקי, ניו מקסיקו שבארצות הברית. בהיותו בן 14, אחיו הגדול שהיה בן 24 מת מסרטן. הוא עבר להוליווד מיד לאחר שסיים את לימודיו בתיכון.

## קריירה
זמן קצר לאחר שעבר להתגורר בלוס אנג'לס, וקסלר קיבל תפקיד קטן כנער הגונב ארנק בסרט הטלוויזיה "Full Circle". זמן קצר לאחר מכן הוא לוהק לתפקיד בסדרה הטלוויזיה "Team Knight Rider". הוא הופיע גם בסדרות "מיטות נשיקה" ו"איש לזרוס".

בין השנים 1999–2002 כיכב בתפקיד ראשי בסדרת הטלוויזיה "רוזוול". לאחר "רוזוול" הוא התארח במספר סדרות טלוויזיה, בין היתר "מלקולם באמצע", "החוף הצפוני", "פשעים מהעבר", "שליחות קטלנית: יומני שרה קונור", "שקר לי" ו"פילדלפיה זורחת". בשנת 2008 הוא הופיע בסרט העצמאי "שקר לי", על זוג החווה את הסכנות הטמונות במערכת יחסים פתוחה. בין השנים 2007 ל-2008 הוא הופיע בשלושה פרקים של "ללא עקבות".
ממוזער| וקסלר ב-PaleyFest במרץ 2012
בשנת 2011 לוהק לתפקיד הראשי וגילם את ג'ק פורטר בסדרה "נקמה". לאחר שהסדרה הסתיימה בשנת 2015, וקסלר קיבל תפקיד בסדרת הפעולה "The Player" של רשת NBC. בשנת 2016 הוא לוהק לתפקיד חוזר בעונה הרביעית של דרמת השוטרים "שיקגו PD". הוא שיחק בתפקיד חוזר בתפקיד ברנדון קול בסדרה "גוונים של כחול" בהפקת רשת NBC בעונה השלישית. כמו כן גילם את מתיו בלייזדל בסדרה "שושלת" משנת 2017 עד 2018. בשנת 2019 הוא לוהק לתפקיד ראיין שארפ בסדרה "החיים עצמם".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:תסריטאים אמריקאים
קטגוריה:אמריקאים שנולדו ב-1978
קופקבנה (סרט)

**קופקבנה** (בצרפתית: **Copacabana**) הוא סרט צרפתי משנת 2010.

## עלילה
באבו היא אישה קלת דעת, חסרת עבודה ואחריות כלשהי, החיה בעולם משלה. לאחר שהיא מבינה שבתה אזמרלדה מתביישת בה ואף אינה מזמינה אותה לחתונתה, היא מחליטה לשנות את דרכיה. תחילה היא הולכת לראיון עבודה בחנות שוקולד, אך כיוון שהיא מאחרת לראיון, מודיעה לה מנהלת החנות כי הראיון כבר אינו רלוונטי כי האיחור מעיד על כך שלא תוכל לסמוך עליה כעובדת. בתגובה, מבצעת באבו הרס בחנות ומפילה צנצנות שוקולד מהמדף על הרצפה.

אחרי כן היא מוצאת עבודה במכירת נדל"ן ובעקבות העבודה היא עוברת לבלגיה. היא אף נחשבת לעובדת מצטיינת ביחס לעובדים האחרים, דבר הגורם לעמיתיה לעבודה לסלוד ממנה. באותו זמן היא מתיידדת עם זוג צעיר שאין להם היכן לגור ואף מזמינה אותם לבוא ולישון באחת הדירות שבאחריותה לשם מכירה. לאחר שהדבר מתברר, היא מפוטרת מעבודתה. הסרט מסתיים בחתונתה של אזמרלדה.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטים צרפתיים
קטגוריה:סרטי 2010
מי אוזון

**מי אוזון** הם מים המועשרים באוזון. מי אוזון משמשים בעיקר לצרכים תעשייתיים, שימוש בייתי במי אוזון לצורכי חיטוי אינו נפוץ ואינו הוכח כיעיל.

## תהליכי יצירה אפשריים
# תהליך אלקטרוליזה מייצר פאזה נוזלית של אוזון (O3) ממי ברז רגילים (H₂O). תהליך זה אינו יעיל אנרגטית, ואינו ישים עבור שימושים תעשייתיים או ביתיים. פירוק מולקולות המים על פני האלקטרודות מייצר צורוני חמצן חופשיים כגון רדיקלים חופשיים, לא יציבים, החוברים זה לזה ליצירת אוזון מומס. תהליך יצירה זה מתרכז סביב האנודה, ומתבצע על פי המשוואה הכימית:  2H2O -> O2 + 4H + 4e  3H2O -> O3 + 6H + 6e
# תהליך יצירת אוזון גזי בכל אחד מהתהליכים המוכרים, ופעפועו לתוך מים זורמים בנפח בקרה נשלט. תהליך זה מאופיין בריכוזים גבוהים יותר של אוזון, אך יש לו שיקולי בטיחות רבים הנגזרים מייצור גז האוזון ותוצרי הפירוק של חומרים אורגנים בלתי יציבים (VOC).
# תגובת פריקת קורונה, שבה פריקה חשמלית חזקה מפרקת את מולקולת החמצן מהאוויר הכלוא בקרבתה וגורמת לחמצן הלא יציב לחבור למים להעשרתם באוזון. אותו תהליך של ברקים, שבו נוצרת כמות לא מבוטלת של אוזון ומאופיינת בריח חזק מאוד המקנה לאוזון את שמו.

### מנגנון הפעולה של מי האוזון לחיטוי
מי אוזון יעילים בנטרול מזהמים, נטרול מיקרואורגניזמים וריחות רעים, בטוחים לשימוש בריכוזים נמוכים. בריכוזים גבוהים מי האוזון נחשבים לחומר הגורם לגירוי בדרכי הנשימה והעור וללא תוצרי פירוק רעילים . מי אוזון בריכוז נמוך של 1-2 חלקים למיליון יעילים לחיטוי נגיף ה-SARS-CoV-2, הגורם למחלת COVID-19.

### תהליכים מרכזים בפעולת מי האוזון לחיטוי
מי האוזון פועלים על מיקרואורגניזמים במספר תהליכים מקבילים, המרכזיים שבהם הם:
* תקיפת ממברנת תא המיקרואורגניזם ופירוק השומנים בממברנה על ידי תהליך של חמצון שומנים . הפירוק מתרחש בכל הממברנה ולא באתרי קישור ספציפיים על גביה.
* חמצון תוכן תאי, כגון אנזימים שונים וחלבונים אחרים, אברונים וחומצות גרעין. חמצון זה גורם לשינוי במבנה המרחבי של התוכן המותקף, ופוגע בפעילותו באופן בלתי הפיך.
* פירוק האוזון במים לצורוני חמצן פעילים, כדוגמת ראדיקאל הידרוקסיל. ראדיקלים לא יציבים אלו הם מחמצנים חזקים ביותר ומגיבים במהירות עם כל מולקולה רגישה לחמצון. תהליך יצירת ראדוקאלי ההידרוקסיל (ROS) מהאוזון המומס מתבצע כ:  O3 + H2O -> HO3 + OH -> 2HO2  O3 + HO2 -> 2O2 + OH 
* פירוק האוזון העודף במים: 2O3 -> 3O2 

## שימושים בתעשייה
נפוץ כחומר חיטוי בטוח ויעיל בתעשיית השתייה הקלה לחיטוי בקבוקים בטרם מילוי, בתעשיית מי שתייה ובתעשיית המזון

מי האוזון אף נפוצים בתעשיית מאכלי הים והדגים, בשימור והארכת חיי מדף. מתאים לתעשיית המזון בהיות האוזון מולקולה בלתי יציבה בעלת אנרגיית גיבס נמוכה משמעותית מסביבתו המייצר ללא חומרי לוואי מזיקים כתוצאה מהפירוק.

## ראו גם
* מי חמצן

## הערות שוליים

קטגוריה:חיטוי ועיקור
קטגוריה:חמצן: תרכובות
קטגוריה:תעשיית החלב
קטגוריה:כימיה אי-אורגנית
טומיריס (סרט)

**טומיריס** הוא סרט עלילתי קזחי משנת 2019 בבימויו של אקאן סטאייב, המספר את סיפורה של טומיריס ומלך פרס כורש הגדול. הקרנת הבכורה של הסרט התקיימה בנור-סולטן בקזחסטן ב-25 בספטמבר 2019.

## תקציר עלילה
הסרט מבוסס על סיפורו של הרודוטוס על מותו של המלך הפרסי כורש הגדול במהלך המלחמה עם מסג'טה, בפיקוד המלכה טומיריס.
## שחקנים
* אלמירה טורשין - טומיריס
* אייז'ן לי - סרדנה
* גסן מסעוד - סיירוס
* בריק אייצנוב - קורטון
* אדיל אחמטוב - ארגון
* ארקבולן דיירוב - חאראספ
* עזמאת סטיבלדי - קוואז

אלמירה טורשין, פסיכולוגית, נבחרה מבין 15 אלף איש לגלם את טומיריס. היא למדה שיעורים מקצועיים ברכיבה על סוסים, ירי בחץ וקשת ולמדה גם להשתמש בחרבות ובסכינים.

## הפקה
הסרט הוזמן על ידי משרד התרבות והספורט. את הרעיון של סרט על המלכה טומיריס העלתה בתו של הנשיא, אלייה נזרבייבה. הצילומים החלו בדצמבר 2017 וסצנות צולמו באזורים שונים בקזחסטן. גיבורי הסרט מדברים בשפה הטורקית העתיקה ואילו הגיבורים הפרסיים מדברים פרסית חדשה בסרט, למרות העובדה שהיסטוריונים מודרניים רואים במסג'טה עם איראני נודד.

## הפצה
הסרט יצא לאקרנים בקזחסטן ב-1 באוקטובר 2019. זכויות ההפצה של הסרט נמכרו להפצה לאיטליה, צרפת, ספרד, יפן, המזרח התיכון, דרום קוריאה, סינגפור, רומניה, טורקיה, ארצות הברית ולחבר המדינות.

## ביקורות
הסרט קיבל ביקורות מעורבות. הסיבה לכך היא ככל הנראה כי גרסתו של הרודוטוס לאירועים אינה מקובלת בדרך כלל על ידי היסטוריונים וחוקרים, ובניגוד לסרט, מסג'טה אינם נחשבים עם טורקי, אלא אנשים דוברי פרסית. ביקורת הגיעה גם מהציבור הקזחי וגם מהאיראנים.

כמה משקיפים טענו שהסרט נועד לעלות את הפופופולריות של דריגה נזרבייבה, בתו של מנהיג קזחסטן לשעבר נורסולטאן נזרבייב, כדי שהיא תוכל להתמודד לנשיאות בעתיד.

הסרט זכה בפרס הגדול של נובו ז'אנר בפסטיבל L'Étrange בצרפת בשנת 2020.

## קישורים חיצוניים
* 
* קדימון הסרט
## הערות שוליים

קטגוריה:סרטי 2019
קטגוריה:סרטים קזחיים
קטגוריה:סרטי דרמה היסטורית